अपनी गर्लफ्रेंड के बर्ताव के ऊपर नजर रखना (Observing Your Girlfriend’s Behavior) अब क्या करना है, निर्धारित करना (Figuring Out What To Do) अपनी गर्लफ्रेंड से बात करना (Talking With Your Girlfriend)
ये उसके मन में आपके साथ में ब्रेकअप करने की बात होने का संकेत हो भी सकता है और नहीं भी, लेकिन अगर वो आपको हर रोज फोन या मैसेज किया करती है, लेकिन अब वो बहुत ही मुश्किल से आप से कभी बात किया करती है और जब आप उससे बात करने की कोशिश करते हैं, तब वो आपको जवाब नहीं देती है, तो ये कोई न कोई गड़बड़ होने का संकेत होता है। जहां तक हो सके, कोशिश यही रखें, कि किसी भी निष्कर्ष पर न पहुँचें। पहले, ऐसी दूसरी चीजों के बारे में सोचें, जिनके उसकी ज़िंदगी में चल रहे होने की संभावना हो। क्या उसका कोई बड़ा एक्जाम आने वाला है या फिर उसकी फैमिली में कोई परेशानी है? क्या उसने एक नया जॉब शुरू किया है? उसके आपके साथ में पहले की तरह अक्सर बात नहीं कर पाने के पीछे और भी दूसरे कारण हो सकते हैं। अगर आपकी गर्लफ्रेंड अभी भी आपके साथ ही रहना चाहती है, तो वो आपके साथ में प्लान्स बनाने को लेकर एक्साइटेड रहेगी। हालांकि, अगर वो नहीं है, तो फिर शायद वो प्लान्स बनाने को लेकर नाखुश रहेगी। अगर आप फ्राइडे नाइट के लिए कुछ सलाह देते हैं और वो कहती है, कि वो फ्राइडे की दोपहर को आपके पास वापस आएगी, तो फिर ये इस बात का एक अच्छा संकेत है, कि वो कुछ और भी इन्टरेस्टिंग करने की उम्मीद में है।  ये बात याद रखना भी जरूरी है, कि ऐसे किसी एक वाकये से ये मतलब नहीं निकल आता, कि वो आप से ब्रेकअप ही करना चाहती है। अगर ऐसा एक या दो बार होता है, तो ऐसा इसलिए भी हो सकता है, क्योंकि शायद उसके अपने फ्रेंड्स के साथ में पहले से बने हुए कुछ प्लान्स हैं, जिन्हें उसे अभी पूरा करना है, लेकिन वो चाहती है, कि आप से अपने बिजी होने की बात बोलने से पहले, एक बार अपने फ्रेंड्स से इसे कंफर्म कर ले। अगर आप कॉलेज में हैं, तो आप उससे एक-साथ मिलकर लंच करने का पूछ सकते हैं। अगर वो “नहीं” बोलती है और किसी और के साथ में लंच करने का बहाना देती है, तो इसका मतलब, वो अब इस रिश्ते में और नहीं बंधे रहना चाहती है। बार-बार होने वाले झगड़े, किसी भी रिश्ते के टूटने की कगार पर होने के कुछ आम संकेत हुआ करते हैं, खासतौर से अगर आप लोग अक्सर मामूली चीजों के लिए झगड़ा करते हैं। क्या वो आपके आसपास होने पर बहुत ज्यादा बेचैन सी नजर आती है? क्या वो ऐसी छोटी-छोटी बातों को झगड़े का मुद्दा बनाने लग गई है, जिनसे उसे इसके पहले कभी कोई तकलीफ नहीं हुआ करती थी? इस तरह के बर्ताव के पीछे की वजह काफी सारी हो सकती हैं (जैसे कि, हो सकता है वो किसी बड़े काम को लेकर स्ट्रेस में हो या फिर शायद उसे उस दिन अच्छा नहीं लग रहा हो), लेकिन अगर हर रोज ऐसा ही बर्ताव होते जा रहा है, तो फिर ये उसके रिश्ते में अब कोई भी दिलचस्पी नहीं होने का एक अच्छा लक्षण हो सकता है। उसके साथ, इस बारे में बात करने की कोशिश करें। उससे पूछें, अगर ऐसा कुछ है, जो उसे बहुत ज्यादा स्ट्रेस दे रहा है और अगर ऐसी कोई चीज़ है, जिसमें आप उसकी मदद कर सकते हैं। अगर आपके बीच में कम फिजिकल इंटीमेसी होने लगी है, तो भी आपका रिश्ते के टूटने की कगार पर होने की संभावना हो सकती है। जरूरी नहीं है, कि ये सिर्फ सेक्स से ही जुड़ा हो, बल्कि वो आमतौर पर कितना फिजिकल लगाव दिखा रही है, से भी संबन्धित होता है। अगर आपके बीच में सेक्सुयल रिलेशनशिप होते हैं, लेकिन अब अचानक से आपकी गर्लफ्रेंड का इसमें इन्टरेस्ट खोना शुरू हो गया है, तो शायद आपके रिश्ते में ऐसा कुछ है, जो उसे परेशान कर रहा है।  अगर आपकी गर्लफ्रेंड वैसे भी आपके साथ में ज्यादा फिजिकल नहीं हुआ करती है, तो फिर उसे भी ध्यान में लेकर चलें। कुछ लोगों को, दूसरों के बराबर फिजिकल इंटीमेसी पसंद नहीं आती है और अगर आपकी गर्लफ्रेंड भी ऐसा पसंद नहीं करती है, तो इसका मतलब ये नहीं निकल आता, कि उसे आप में कोई इन्टरेस्ट ही नहीं। क्या उसे पहले आपका हाथ पकड़ना अच्छा लगता था, लेकिन अब वो इससे बचने लगी है या फिर जब भी आप कोशिश करते हैं, तब वो आपके हाथ से दूर चली जाती है? ये भी इसी बात का एक इशारा है, कि ऐसा कुछ है, जो उसे परेशान कर रहा है। बॉडी लेंग्वेज किसी के मन के अंदर चल रही भावनाओं का सबसे अच्छा इंडिकेटर होती हैं। अगर आपकी गर्लफ्रेंड आपके सामने खुश रहा करती है, तो वो आप से आइ कांटैक्ट बनाएगी, बात करते वक़्त अपने शरीर को ऐसे टर्न करेगी, ताकि इसका रुख आपकी तरफ हो और वो आमतौर पर आपके करीब होने की कोशिश करेगी। हालांकि, अगर वो अपनी आर्म्स को क्रॉस करके रखती है और आइ कांटैक्ट से बचती है, तो इसका मतलब, कि ऐसा कुछ है, जो उसे परेशान कर रहा है। रिश्ते में कभी-कभी, ऐसा वक़्त आता है, जब किसी एक या दोनों ही इंसान को ऐसा महसूस होता है, कि वो रिश्ते को लेकर सुनिश्चित नहीं है। इस वक़्त के दौरान, वो इंसान, दूसरे इंसान के साथ में कुछ दूरी बनाना शुरू कर देता है, वो भी बिना कोई सफाई दिए। हो सकता है, कि इसकी वजह से आप कुछ समझ ही न पाएँ, कि आखिर चल क्या रहा है और ऐसा सोचने लग जाएँ, कि आपने क्या गलती की है। ऐसे में उस इंसान से मिलकर, परेशानी की जड़ को पता लगाने की इच्छा होना स्वाभाविक है, लेकिन ऐसा करना अक्सर ही उस इंसान परेशान कर देता है, जो इस रिश्ते को लेकर अभी उलझन में है और इसकी वजह से वो कोई कदम उठाने को मजबूर हो जाता है।  अगर आप भी ऐसा ही महसूस कर रहे हैं, तो अभी उसे उसकी पूरी स्पेस देने की कोशिश करें। भले ही इस बात की कोई गारंटी नहीं है, कि खुद को उससे कुछ दिनों/हफ्तों के लिए दूर कर लेने से, उसे ये अहसास होगा, कि उसे आपके रिश्ते में बहुत खुशी मिल रही है और उसको आपके बिना अकेला महसूस हो। फिर चाहे इससे आपकी उम्मीद के मुताबिक परिणाम न भी मिलें, उसे कुछ स्पेस देने से आपको भी अपनी उस लाइफ को महसूस करने का मौका मिल जाएगा, जो आप उसके आने से पहले जिया करते थे और आपके पास में अभी भी पहले जैसी ही अच्छी ज़िंदगी मौजूद है, फिर भले वो उसमें हो या न हो। अगर आपको सच में ऐसा लगता है, कि आप उसके बिना रह ही नहीं सकते हैं, तो फिर आप अपने रिश्ते को बचाने के लिए कुछ कदम उठा सकते हैं। हालांकि, ये बात समझना बहुत जरूरी है, कि अगर आपकी गर्लफ्रेंड खुश नहीं है और आपके साथ में रहना ही नहीं चाहती है, तो इससे आखिर में आप दोनों को ही दुख मिलने वाला है।  अपने रिश्ते में मौजूद उस चीज़ की पहचान करने की कोशिश करें, जो उसे नाखुश कर रही है। इसके पीछे की एक सच्चाई ये भी हो सकती है, कि वो शायद आप से अब प्यार नहीं करती है, लेकिन रिश्ते में ऐसी कुछ दूसरी चीज़ें भी हो सकती हैं, जो उसे दुखी कर रही हैं। उन्हीं परेशानियों को पहचानने की कोशिश करें और उन्हें सुधारें। उसे सरप्राइज़ दें: अगर आप काफी वक़्त से आपकी गर्लफ्रेंड के साथ में हैं, तो शायद अब आप उसे खुश करने की सारी कोशिशें करना छोड़ चुके होंगे। इसलिए, उसे किसी स्पेशल चीज से सरप्राइज़ करें। आप उसे एक रोमांटिक डिनर आए या फिर उसकी किसी फेवरिट जगह पर जाकर भी उसे सरप्राइज़ कर सकते हैं। ये उसे ये बताने जितना भी कुछ सिम्पल सा भी हो सकता है, कि आप उसके बारे में सोच रहे हैं, जैसे कि उसके फेवरिट फूल या कैंडी, जो आप जानते हैं, कि उसे पसंद आने वाले हैं। उसे अच्छे पलों की याद दिलाने की कोशिश करें। कोई तो ऐसी वजह रही होगी, जिससे आप दोनों में रिश्ते की शुरुआत करने के बारे में सोचा होगा, लेकिन वक़्त जब बुरा होता है, तब इन्हीं वजहों के बारे में खयाल ही नहीं आता है। आप पहली बार कैसे डेट पर गए थे या फिर वो पल, जब आप दोनों किसी बात को लेकर बहुत हँसे थे, याद करके, अपने साथ में होने की उन्हीं वजहों की याद दिलाएँ।  ये करने के पीछे का मकसद, उन पॉज़िटिव फीलिंग्स को सामने लाना है, जिन्हें आपने आपके रिश्ते की शुरुआत में महसूस किया था। उसे एक लव लैटर लिखें। ये तो बहुत आसान काम है, लेकिन कई लोगों को लव लैटर पाना बहुत अच्छा लगता है। इसका ये मतलब नहीं है, कि आपको उसमें जरूरत से ज्यादा ही तारीफ़ें कर देना है; बस एक सिम्पल सा लव लैटर, जो उसे ये अहसास दिला सके, कि आपको उसकी कितना परवाह है, काफी रहेगा। आप उसमें एक-साथ बिताए किसी हसीन पल का जिक्र कर सकते हैं और/या ऐसा कुछ लिख सकते हैं, आगे जाकर जिसे आप उसके साथ मिलकर करना चाहते हैं। ज्यादा ओपन और सहज बनने की कोशिश करें। भले ही आपके मन में अपनी गर्लफ्रेंड से दूरी बना लेने और उसके साथ में कुछ भी शेयर नहीं करने का खयाल आना स्वाभाविक है, लेकिन ये मामले को और भी बदतर बना सकता है। इसकी जगह पर, उसके सामने जरा और ज्यादा ओपन होने की कोशिश करें। जब आपका दिन खराब गुजरे, तब उसे बताएं, उसके साथ में अपने डर को भी शेयर करें और उसे आपके नरम पक्ष को भी देखने दें। अपने पार्टनर को आत्मनिर्भर होने के लिए प्रेरित करें। हो सकता है, कि रिश्ते में जकड़े सा होना या आत्मनिर्भर नहीं हो पाना, आपकी गर्लफ्रेंड के रिश्ते में दुखी होने के पीछे की एक वजह रही हो। अपनी गर्लफ्रेंड को अपने हिसाब से चलाने की कोशिश करने के बजाय, उसे वो चीज़ें करने के लिए प्रेरित करने की कोशिश करें, जो वो करना चाहती है। उदाहरण के लिए, अगर आपकी गर्लफ्रेंड किसी प्रतियोगी कॉलेज में अप्लाई करना चाहती है, तो एप्लिकेशन भरने में उसकी मदद करें। अगर आपकी गर्लफ्रेंड ट्रिप के लिए कहीं जाना चाहती है, तो उसे कहें, कि उसे वहाँ जाना चाहिए। शायद ये वो नहीं है, जो आप करना चाहते हैं, लेकिन कुछ मामलों में, उसे जाने देना ही सबसे सही रहता है। अगर आपको ये बात समझ आ गई है, कि वो आपके साथ रिश्ते में खुश नहीं है, लेकिन वो इस रिश्ते को बनाए रखने के लिए किसी न किसी वजह को तलाश लेती है, तो फिर जरा साहसी बनें और खुद से ही रिश्ता तोड़कर उसे दिखा दें, कि आपको उसकी फीलिंग की कितनी परवाह है।  आप ईमानदार बनकर बहुत आराम से ऐसा कर सकते हैं। उसे बता दें, कि काफी दिनों से आप देख रहे हैं, कि वो इस रिश्ते में नाखुश है और आपको मालूम है, कि वो आपको दुखी नहीं करना चाहती है, लेकिन अब वक़्त आ गया है, कि हमें अपने रिश्ते को यहीं खत्म कर देना चाहिए। ये ब्रेकअप की वजह से होने वाले दर्द को कम तो नहीं करेगा, लेकिन परिस्थिति के ऊपर आपको कुछ काबू जरूर दे देगा। आप किसी ऐसे में रिश्ते से बचकर कुछ भी कुछ दिनों के बाद राहत महसूस करने लग जाएंगे, जिसमें दुख के अलावा कुछ और था ही नहीं। आप जब आपकी गर्लफ्रेंड के साथ में ब्रेकअप कर लें, तब आपकी उसके या रिश्ते के प्रति नाराजगी को भी जाने देना बहुत जरूरी होता है। अपने गुस्से या दुख में फँसे रहने से, आपको केवल तकलीफ ही होगी। किसी भी रिश्ते से उबर पाने के लिए, आपको वक़्त की जरूरत पड़ेगी। अगर आप आपके रिश्ते के खोने की वजह से दुखी हैं, तो एक बात याद करने की कोशिश करें, कि कुछ ही वक़्त में आप आपके दुख से उबर ही जाने वाले हैं। ऐसी कुछ और भी चीज़ें हैं, जिन्हें आप खुद को जरा सा बेहतर महूसस कराने में मदद पाने के लिए कर सकते हैं, लेकिन आखिरकार इससे उबरने के लिए आपको वक़्त की जरूरत पड़ने ही वाली है। हालांकि, इसके लिए कितना वक़्त लगना चाहिए, इसकी कोई तय सीमा नहीं है। इसमें कई दिन, हफ्ते या महीनों तक का वक़्त भी लग सकता है। हर एक दिन को, सही दिशा में उठाए हुए एक कदम की तरह समझने की कोशिश करें। ब्रेकअप के बाद के शुरुआती दौर में उसे कॉल, ईमेल या मैसेज करने का मन होना स्वाभाविक है। हालांकि, ऐसा करने से केवल आपका दर्द और भी बढ़ने वाला है। अगर आपको जरूरत हो, तो उसका नंबर डिलीट कर दें और आपके सारे सोशल मीडिया अकाउंट्स को भी डिलीट कर दें।  अगर वो आप को कांटैक्ट करने की कोशिश करती है, तो उसके कॉल या मैसेज को नजरअंदाज करें। अगर वो आपको ईमेल भेजती है, तो उसे पढे बिना ही डिलीट कर दें। इसका मतलब ये नहीं है, कि आप अब उससे कभी भी बात नहीं करेंगे। हालांकि, संभावना है, कि ब्रेकअप के बाद में बोली हुई बातों की वजह से बाद में आपको पछतावा होगा और इससे आपको किसी भी तरह से बेहतर नहीं महसूस होने वाला है। अगर आप अभी आपके पास में मौजूद उसकी कांटैक्ट इन्फोर्मेशन को नहीं हटाना चाहते हैं, तो उन्हें एक पेपर के टुकड़े पर लिख लें और फिर उस पेपर को तब तक के लिए अपने किसी भरोसेमंद फ्रेंड को दे दें, जब तक कि आप आपके रिश्ते से पूरी तरह से नहीं उबर जाते हैं। अगर आप किसी चीज़ को फेंककर या फिर किसी चेरिटी में डोनेट करके, उससे छुटकारा पाने को तैयार नहीं हैं, तो फिर उन्हें कम से कम किसी बॉक्स या बैग में रख दें और फिर उसे ऐसी किसी जगह पर रख दें, जहां से वो आपको नजर ही न आए। यदि आपको लगता है, कि ये चीज़ें आपको उसकी याद दिलाने के लिए ललचाने वाली हैं, तो उन्हें हटा दें या कम से कम अपने किसी फ्रेंड से कुछ वक़्त के लिए उन्हें रखने के लिए पूछें। भले ही ब्रेकअप के बाद में खुद को रोने के लिए एक पूरी शाम देने में और ब्रेकअप को लेकर दुखी होने में कोई बुराई नहीं है, लेकिन उसके बाद, एक्टिव रहने की कोशिश करें। अपने फ्रेंड्स के साथ में मिलकर ऐसे प्लांस बना लें, जिन्हें आप एंजॉय करें। किसी सोशल ईवेंट में जाएँ, जहां पर आप नए फ्रेंड्स बना सकें। अगर आप बाहर निकलेंगे और ऐसे लोगों के साथ मिलकर कुछ मजेदार करेंगे, जिसमें आपको मजा आता है, तो आप अपनी गर्लफ्रेंड के खोने के बारे में सोचने में ज्यादा वक़्त नहीं बिताएँगे। आपको फिजिकली एक्टिव रहने की भी कोशिश करना होगी। ऐसे कई सारे सबूत मौजूद हैं, जिनसे पता चलता है, कि फिजिकल एक्टिविटी आपको फिजिकली और मेंटली, दोनों ही तरह से अच्छा महसूस कराती हैं। ब्रेकअप होने के बाद घर में पड़े रहना और रोते रहने का मन होना स्वाभाविक है, लेकिन फिर भी खुद को वॉक करने या रनिंग पर जाने के लिए चैलेंज करें। अगर आपको टीम स्पोर्ट्स पसंद हैं, तो फिर एक टीम जॉइन कर लें। हालांकि, रिश्ता खत्म होना एक दुख की बात है, लेकिन आप अभी भी उससे कुछ सीखने की कोशिश जरूर कर सकते हैं। अपने रिश्ते के ऊपर ईमानदारी के साथ एक नजर डालने की पूरी कोशिश करें। ऐसा हो सकता है, कि उसने रिश्ते में कई चीज़ें गलत की हों, लेकिन संभवतः आपने भी की होंगी। उसकी गलतियों को ही सोचते रहने के बजाय, वो सोचने की कोशिश करें, जिसे आप बेहतर कर सकते थे।  उदाहरण के लिए, हो सकता है, कि आप आने वाले रिश्तों में ज्यादा अच्छी तरह से अपनी बात रखने की कोशिश करने लगें, जिससे कि आपकी अगली गर्लफ्रेंड आपके साथ में और भी अच्छी तरह से उन बातों के बारे में बात कर सके, जो उसे परेशान कर रही हैं। अगर, आपके पिछले रिश्ते में, वो जब आप से अपनी परेशानियों के बारे में बात करने की कोशिश करती थी, तब आप आप नाराज और आक्रामक हो जाते थे, तो फिर अब आप ओपन और परेशानी के दौर में शांत बनने की कोशिश करना शुरू कर सकते हैं। अपनी खुद की गलतियों के बारे में ईमानदारी बरतना मुश्किल हो सकता है, लेकिन खुद को ये याद दिलाने की कोशिश करें, कि इस वक़्त पर अपनी गलतियों को छिपाने का कोई फायदा ही नहीं है। भले ही आपको ऐसा लगे, कि आप अभी बात नहीं करना चाहते हैं या फिर उस मुद्दे को उठाना ही नहीं चाहते हैं, लेकिन फिर भी सीधे अपनी गर्लफ्रेंड से बात करना ही बेहतर होता है। ऐसी कोई वजह ही नहीं है, कि आप आपकी गर्लफ्रेंड के साथ में आपके मन में चल रही बातों के बारे में कुछ कह ही न पाएँ। बेशक, इस बातचीत का परिणाम शायद ये हो सकता है, कि वो आपको कह दे, कि वो आपके साथ में ब्रेकअप करना चाहती है, लेकिन इसका मतलब ये भी हो सकता है, कि वो आपको अपनी परेशानी के पीछे की वजह भी बता दे और वो बोल दे, कि वो आप से ब्रेकअप नहीं करना चाहती है। किसी भी तरह से, आपको कम से कम कुछ तो पता चल ही जाएगा।  उसे बताएं, कि आपके मन में कुछ चल रहा है, जिसके बारे में उसके साथ बात करने के लिए कुछ वक़्त निकालना चाहते हैं। सीधे उसके पास मत चले जाएँ और उससे ये न पूछ बैठें, कि क्या वो ब्रेकअप करना चाहती है। ये उसे कंफ्यूज कर सकता है या फिर उसे डिफ़ेंसिव होकर रिएक्ट करने पर मजबूर कर देगा। अगर वो ऐसा कहती है, कि वो बिजी होने की वजह से आप से बात नहीं कर सकती है, तो फिर उसे ऐसा कोई टाइम दें, जब आपको मालूम हो, कि उसे कॉलेज या ऑफिस का कोई काम नहीं रहता। आप उसे कॉफी या लंच के लिए भी बुला सकते हैं, इस तरह से ये वक़्त उसे कोई औपचारिक बातचीत के बजाय, आपके साथ में बात करने के एक मौके के रूप में देखेगी। अगर आप सीधे उससे बात नहीं कर पा रहे हैं, तो फिर आप कंप्यूटर पर, ईमेल पर या फिर फोन पर भी चैट कर सकते हैं। अगर आप खुद को उसके लिए कई तरीके से उपलब्ध रखेंगे, तो आखिर में उसे आपके लिए कुछ वक़्त निकालना ही पड़ेगा। सीधे किसी भी निष्कर्ष पर पहुँचने के बजाय, एक बार रुकना और अपनी गर्लफ्रेंड के ऊपर शक करने की वजह के बारे में सोचने का वक़्त निकालना जरूरी होता है। आपके शक के पीछे के सबूतों के बारे में सोचें, आपका शक कितना असली है, अगर आप किसी भी तरह से जानकारी को साबित कर सकें और इस जानकारी के साथ में आपको क्या करना चाहिए, सोच लें।  उदाहरण के लिए, हो सकता है, कि आपने आपकी गर्लफ्रेंड को किसी को-वर्कर के साथ में हँसते और मुस्कुराते हुआ देखा हो, इसलिए आपको उसके ऊपर आपके साथ में धोखा देने का शक हो रहा हो। हालांकि, अगर यही सिर्फ एक सबूत है, तो आपको ऐसा सोचना चाहिए, कि हो सकता है वो अच्छा बनने की और बोरिंग जॉब में टाइम पास करने की कोशिश कर रही है। उसे उसके को-वर्कर में दिलचस्पी है या नहीं, ये पूछने के लिए आप इस जानकारी को अच्छी तरह से इस्तेमाल करने के बारे में फैसला कर सकते हैं। ऐसी बातें बोलने से बचें, “मुझे मालूम है, कि तुम मुझ से ब्रेकअप करना चाहती हो और मुझे ये बात उसी लड़के की वजह से मालूम हुई है, जिसके साथ में तुम मिल रही हो। तो फिर तुम खुद ही उसके बारे में क्यों नहीं बता देती?!” आप चीजों की कल्पना कर रहे हैं और हो सकता है आप सही भी हों, उसके ऊपर आरोप-प्रत्यारोप लगाने की वजह से, वो सिर्फ डिफ़ेंसिव ही होगी। इसकी बजाय, ऐसा कुछ कहकर बात शुरू करने की कोशिश करें, कि आपको ऐसा महसूस हो रहा है, कि उसके मन में कुछ तो बात चल रही है और आप ये जानना चाहते हैं, कि वो आपके साथ रिश्ते में खुश है या नहीं, या फिर आपके बीच में ऐसे कुछ मसले हैं, जिनके ऊपर अभी काम करने की जरूरत है। आप ऐसा भी बोल सकते हैं, “मुझे जरा चिंता होने लगी है, क्योंकि मुझे ऐसा महसूस हो रहा है, कि अब हम दोनों एक-साथ ज्यादा वक़्त नहीं बिता पाते हैं और मुझे समझ नहीं आ रहा है, कि कौन सी बात तुम्हें परेशान कर रही है।” इससे उसे ऐसा लगता है, कि आप उसके ऊपर किसी भी तरह का आरोप लगाए बिना, अपनी खुद की भावनाओं को व्यक्त करने की कोशिश कर रहे हैं। इसे नॉन-वायलन्ट (अहिंसक) संचार कहते हैं और ये उन लोगों के साथ में मुश्किल फीलिंग्स को शेयर करने का एक अच्छा तरीका होता है, जिनकी आपको परवाह है। सक्रिय रूप से सुनना तब होता है, जब आप आपकी गर्लफ्रेंड के द्वारा कही जाने वाली बातों की समझ बढ़ाने के लिए बॉडी लेंग्वेज का, सवालों का और दूसरी टेकनिक्स का इस्तेमाल करते हैं, साथ ही उसे ये भी अहसास कराते हैं, कि आप उसे करीबी रूप से सुन रहे हैं। उदाहरण के लिए, आप चाहें तो आपकी गर्लफ्रेंड के द्वारा बोली हुई बात को बेहतर तरीके से समझ पाने में मदद के लिए,उन्हें दोहरा सकते हैं और आप आइ कांटैक्ट बनाए रहकर, सिर हिलाकर और “अच्छा” और “हाँ” जैसी कुछ बातें बोलकर, उसके आपके द्वारा उसे सुने जाने के अहसास को बढ़ा सकते हैं।  सीधे बस अपने ही निष्कर्षों पर मत पहुँच जाएँ और उसके द्वारा बोली जाने वाली बातों को बीच में काटने की अपनी इच्छा को रोकें। उसे ये एक्सप्लेन करने का एक मौका दें, कि वो आखिर क्यों आपके साथ में ब्रेकअप करना चाहती है या फिर वो क्यों नहीं ब्रेकअप करना चाहती है। हो सकता है, कि उसके पास में अजीब तरीके से बर्ताव करने के पीछे की कोई खास वजह हो और अगर आप उसे आप से बात करने का मौका तक नहीं देंगे, तो इसकी वजह से आप एक इनसिक्योर इंसान की तरह पेश होंगे। वो अगर ब्रेकअप करना चाहती है, तो भी उसे सुनना बहुत जरूरी होता है। उसके आपके साथ में ब्रेकअप करने के पीछे की वजह कुछ ऐसी भी हो सकती हैं, जिनके ऊपर शायद आपने ध्यान ही न दिया हो। हो सकता है, कि आपको ही इस बात का अहसास हो जाए, कि ब्रेकअप करना ही ठीक होगा। ऐसा भी हो सकता है, कि शायद वो आपके साथ में ब्रेकअप तो करना चाहती है, लेकिन वो आपकी भावनाओं को ठेस नहीं पहुँचाना चाहती है। इसलिए, आपके लिए उसकी कही जाने वाली बातों को समझने के लिए, उसकी बातों को सच में सुनने की कोशिश करना जरूरी होता है। वो अगर स्पष्ट रूप से ब्रेकअप करने की बात जाहिर किए बिना, रिश्ते में नाखुश होने के पीछे की ढेर सारी वजह देती है, तो आप जरा ज्यादा सीधे तौर पर पूछने की कोशिश कर लें। आप ऐसा बोलकर भी ये कर सकते हैं, “सुनने में तो ऐसा लग रहा है, कि तूम इस रिश्ते को लेकर सच में बहुत नाखुश हो, लेकिन शायद तुम मुझे ठेस पहुँचाने को लेकर डर रही हो। अगर तुम ईमानदारी से सब कह दोगी, तो मुझे अच्छा लगेगा। क्या तुम इस रिश्ते को खत्म करना चाहती हो?” उम्मीद है, कि वो इस वक़्त तो आपके साथ में ईमानदारी बरतेगी। अभी आपके पास में अपने मन की हर एक बात कह देने का मौका है। अगर वो कह देती है, कि उसे ब्रेकअप करना है, तो ऐसे में आपके द्वारा कुछ ओछी बातें कहने का मन होना स्वाभाविक है, लेकिन अगर हो सके, तो कोशिश यही करें कि ऐसा कुछ भी मत करें। इससे कुछ भी ठीक नहीं होने वाला है और न ही इससे आपको बेहतर महसूस होने वाला है। अगर वो कहती है, कि सब-कुछ ठीक है, तो फिर उसे वो बात बता दें, जिसकी वजह से आपको इतनी ज्यादा चिंता हुई।  अपनी गर्लफ्रेंड के साथ में बात करते वक़्त, “तुम” वाले वाक्यों की बजाय “मैं” वाले वाक्यों का इस्तेमाल करना मत भूलें। “मैं” वाले वाक्यों से आपकी गर्लफ्रेंड के डिफ़ेंसिव होने की संभावना कम रहती है। उदाहरण के लिए, आपकी गर्लफ्रेंड शायद डिफ़ेंसिव हो सकती है, अगर आप ऐसा कहते हैं, “तुम बहुत अजीब सा बर्ताव कर रही हो। तुम्हें मुझे बताना ही होगा, कि आखिर चल क्या रहा है।” इसकी जगह पर आपको ऐसा कुछ बोलना चाहिए, “मुझे काफी वक़्त से हम दोनों के बीच में एक दूरी का अहसास हो रहा है और मैं जानना चाहता हूँ, कि क्या तुम्हें भी ऐसा ही कुछ अहसास हो रहा है या नहीं।” वो अगर आपके साथ में ब्रेकअप करती है, तो आपको ऐसा कुछ भी नहीं बोलना है, जो आप बोलना नहीं चाहते हैं। आप वहाँ से उठ जाएँ और निकल जाएँ या फिर बोलें, “ठीक है, मैं समझ गया।” अगर आप चाहें, तो आप उसे ब्रेकअप से जुड़ी अपनी भावनाओं (जैसे कि, आप इसके लिए दुखी हैं, आप बहुत परेशान हैं या फिर आपको लगता है कि वो सही है और यही करना सही रहेगा) के बारे में भी बता सकते हैं। नाराज होना एक स्वाभाविक भावना है, लेकिन कभी-कभी इस पर काबू पाना मुश्किल हो सकता है। ऐसी बातचीत में आक्रामक रूप धारण कर लेना बहुत आसान होता है, जहां पर कोई आपके साथ में ब्रेकअप कर रहा हो। ऐसा इसलिए होता है, क्योंकि ब्रेकअप होने की वजह से हमारे अंदर रिजेक्ट किए जाने की भावना आती है। संभावना है, कि आप आपकी अपनी भावनाओं से खुद को बचाने के लिए, नाराज हो जाएँ, लेकिन नाराज होने से परिस्थिति में किसी भी तरह का फायदा नहीं मिलता है।  अपनी आवाज को एक-समान और धीमी और साँसों को भी एक-समान ही रखने की कोशिश करें। अगर आपको ऐसा लगता है, कि आप नाराज होने के अलावा और कुछ नहीं कर सकते हैं, तो फिर बातचीत के बीच में से बाहर जाने में ही आपकी भलाई समझें। फिर चाहे वो आप से ब्रेकअप करने की इच्छा ही क्यों नहीं जता देती और उस वक़्त पर आपको ऐसा लगता है, कि आप उससे बहुत नफरत करते हैं, तब भी वहाँ से निकल जाना आपको ऐसी बातें बोलने से बचा लेता है, जो शायद आप कहना नहीं चाहते या जिसकी वजह से आगे जाकर आपको पछतावा हो। चर्चा से मिलने वाला परिणाम चाहे ये ही क्यों न हो, कि आपके बीच में अब से कोई रिश्ता नहीं रहेगा या फिर आप दोनों अभी भी साथ हैं, उसकी बोली हुई हर बात को स्वीकार करें। अगर आपका ब्रेकअप हो जाता है, तो फिर अब इस ब्रेकअप का सामना करने का वक़्त है। अगर वो कहती है, कि वो खुश है और वो ब्रेकअप नहीं करना चाहती है, तो उसका भरोसा करें। उसके द्वारा ब्रेकअप करने की इच्छा जाहिर करने के बाद, बार-बार उससे सवाल मत पूछें। इससे वो परेशान हो जाएगी और आप एक इनसिक्योर इंसान की तरह नजर आएंगे।
ध्यान दें, कि वो आपसे कितनी बार संपर्क करती है: उसके साथ में मिलकर प्लान्स बनाने की कोशिश करें: ध्यान दें, वो कितनी बार झगड़ा करती है: अपनी फिजिकल इंटीमेसी के बारे में सोचें: बॉडी लेंग्वेज की तरफ ध्यान दें: उसे कुछ स्पेस दें: रिश्ते को बचाने की कोशिश करें: उसे जाने दें: खुद को कुछ वक़्त दें: उसके साथ सारे संपर्क काट दें: उसकी याद दिलाने वली, हर चीज़ से छुटकारा पा लें: एक्टिव रहें: कंस्ट्रक्टटिव (रचनात्मक) बनें: उसे बताएं, कि आप उससे बात करना चाहते हैं: आरोप मत लगाएँ: उसकी बातों को सुनें: आप जो भी कहाँ चाहते हैं, कह दें: नाराज नहीं होने की कोशिश करें: बातचीत से मिलने वाले परिणामों को स्वीकार करें:
https://www.wikihow.com/Know-when-Your-Girlfriend-Wants-to-Break-Up https://www.wikihow.com/Know-when-Your-Girlfriend-Wants-to-Break-Up https://www.wikihow.com/Know-when-Your-Girlfriend-Wants-to-Break-Up
Observing Your Girlfriend’s Behavior Figuring Out What To Do Talking With Your Girlfriend